**Eestlased välismaal on Eesti ühiskonna osa**

Eesti on üks väiksemaid riike Euroopas, kuid peamiselt kolme väljarändelaine tulemusena on Eestil suur ja hajali paiknev väliskogukond. Välismaal elavaid Eesti juurtega inimesi on hinnanguliselt kuni 200 000 ning neid paikneb kõikjal maailmas. Eesti väliskogukonnad ei ole homogeensed, erinedes nii suuruse, võimaluste kui ka tausta poolest, samuti on kõigi nende vajadused ja ootused riigile isesugused. Osad eestlased elavad alaliselt välismaal, teised hargmaistena kahe või enama riigi vahel ning kolmandad on planeerimas või juba teinud Eestisse tagasipöördumise otsuse. Geograafilisest asukohast sõltumata on nad kõik Eesti ühiskonna osa.